
  МОДЕЛ УГОВОРА

УГОВОР 
о јавној набавци 

Закључен између:

Општинске управе општине Велико Градиште, ул.Житни трг бр.1, коју заступа Сања Стојадиновић, начелница Општинске управе (у даљем тексту Наручилац), ПИБ 101364588, МБ  07163029

и
__________________________________ са седиштем у ___________________, улица __________________________бр._____, ПИБ: _________________, МБ: ______________, број рачуна: ________________________________________, назив банке: __________________, телефон: _________________, е-пошта:____________________, кога заступа _____________________ (у даљем тексту: Понуђач) 
Опционо ________________________________________________________________________________________________________________________________________________________________________________________________________________________________________________________________________________________________________________________________________________________________
(у дата поља, унети податке за  подизвођаче или учеснике у заједничкој понуди, уколико понуђач не наступа самостално)

Основ уговора:
ЈН број 13/2023, 
Број и датум Одлуке о додели уговора:______________________(попуњава Наручилац),
Понуда изабраног понуђача бр._________ од _________2023. године.

Члан 1.
Уговорне стране констатују:
1. да је Наручилац, на основу чл. 52. Закона о јавним набавкама („Сл. гласник РС“, број 91/2019), спровео Отворени поступак, ред. бр. 13/2023;
1. да је Понуђач, доставио понуду, која се налази у прилогу уговора и саставни је део истог и 
1. да понуда у потпуности одговара условима из конкурсне документације.

Члан 2.
[bookmark: _Hlk126744382]	Предмет овог уговора  су радови на изградњи канализационог колектора „Интерцептор“ у насељу Бели Багрем у Великом Градишту, у складу са пројектном и конкурсном документацијом, понудом Понуђача, важећим законским и подзаконским прописима.
	Ради извођења радова који су предмет Уговора, Понуђач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за комплетно извођење радова који су предмет овог уговора.
Члан 3.
Вредност уговора, износи ___________ динара без ПДВ-а, односно _____________ динара са ПДВ-ом.
Уговорена цена је фиксна по јединици мере и не може се мењати услед повећања цене елемената на основу којих је одређена.
Осим вредности радова, добара и услуга неопходних за извршење Уговора, цена обухвата и све зависне трошкове Понуђача до примопредаје радова а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме и  мера за омогућавање безбедног и несметаног одвијања саобраћаја током извођења радова.
	
Члан 4.
	Уговорне стране су сагласне да се плаћање радова изврши на основу привремене и окончане ситуације у року до 45 календарских дана, од испостављања ситуације и  документа којим је потврђено извођење радова.
	Привремена ситуација се издаје по истеку 30 календарских дана, почев од дана отварања грађевинског дневника, за радове који су изведени у овом периоду.
	Кoмплетну документацију неопходну за оверу ситуације: листове грађевинског дневника, листове грађевинске књиге, одговарајуће атесте за уграђени материјал и набавку опреме и другу документацију Понуђач доставља стручном надзору. 
	Уколико Понуђач не достави ситуацију са свим прилозима из претходног става овог члана, Наручилац неће извршити плаћање позиција за које није достављена комплетна документација.

Члан 5.
Понуђач се обавезује да радове који су предмет овог уговора изведе у року од ____ календарских дана, након увођења у посао. Увођење у посао се врши у присуству представника Наручиоца, Понуђача и стручног надзора, у року од 8 дана од дана потписивања уговора и испуњења следећих услова: 
-да је Наручилац предао Понуђачу инвестиционо техничку документацију и грађевинску дозволу; 
-да је Наручилац обезбедио Понуђачу несметан прилаз градилишту; 
-да је Понуђач доставио Наручиоцу о средство финансијског обезбеђења за испуњење уговорних обавеза; 
Датум увођења у посао уписује се у грађевински дневник.

Члан 6.
	Понуђач је дужан да одмах писмено обавести Наручиоца о околностима које онемогућавају или отежавају извођење радова, о привременом обустављању радова, и о настављању радова по престанку сметњи због којих је извођење радова обустављено. Понуђач може привремено обуставити радове искључиво уз сагласност надзорног органа. Понуђач је дужан да настави извођење радова по престанку сметње због које су радови обустављени. 
	Период обуставе радова мора бити уписан у грађевински дневник, потписан и оверен од стране одговорног лица Понуђача и стручног надзора и једино у том случају не утиче на уговорени рок извођења радова. 
	На основу евидентиране обуставе радова кроз књигу инспекције и грађевински дневник, приликом коначног обрачуна утврдиће се да ли су радови изведени у уговореном року.	

Члан 7.
	Захтев за продужење уговореног рока са писаном сагласношћу стручног надзора и пратећом документацијом, Понуђач подноси Наручиоцу у року од три дана од сазнања за околност које онемогућавају завршетак радова у уговореном року. Уговорени рок се не може продужити без сагласности  Наручиоца. Уговорени рок је продужен када уговорне стране у форми анекса овог уговора о томе постигну писани споразум. 
	У случају да Понуђач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.	

Члан 8.
	Уколико Понуђач својом кривицом не изведе радове који су предмет овог уговора у уговореном року, Наручилац може наплатити уговорену казну издавањем фактуре на обрачунати износ уговорене казне.
	Висина уговорне казне износи 1  ‰ од укупне уговорене цене радова за сваки дан закашњења, с тим што износ уговорне казне не може да прође 5% од укупне цене радова без ПДВ-а. 
	Ако је Наручилац због кашњења у извођењу или предаји изведених радова, претрпео штету која је већа од износа уговорене казне, може захтевати накнаду штете, односно поред уговорене казне и разлику до пуног износа претрпљене штете. Постојање и износ штете Наручилац мора да докаже.

Члан 9.
	Понуђач  се обавезује да Наручиоцу достави:
	Банкарску гаранцију за добро извршење посла - Изабрани понуђач се обавезује да у року од 8 дана од дана закључења уговора, преда наручиоцу банкарску гаранцију за добро извршење посла, која ће бити са клаузулама: безусловна и платива на први позив. Банкарска гаранција за добро извршење посла издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока за коначно извршење посла. Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором или не достави банкарску гаранцију за отклањање недостатака у гарантном року. 
	Банкарску гаранцију за отклањање грешака у гарантном року Изабрани понуђач се обавезује да у тренутку примопредаје  предмета јавне набавке преда наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року се издаје у висини 10% од укупне вредности уговора, без ПДВ-a, и са роком важења најмање 5 дана дужим од истека гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања квара који би могао да умањи могућност коришћења предмета уговора у гарантном року. 

Члан 10.
	Гарантни рок за изведене радове и уграђену опрему износи ___________ рачунајући од дана примопредаје радова.
	Понуђач је обавезан да, на дан извршене примопредаје радова који су предмет овог уговора, записнички преда Наручиоцу све гарантне листове за уграђене материјале.
	Понуђач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова, уграђени материјал и опрему, а који нису настали неправилном употребом, као и сва оштећења проузрокована овим недостацима. 
	Ако Понуђач не приступи извршењу своје обавезе из претходног става у року од 3 календарска дана по пријему писаног позива од стране Наручиоца, Наручилац ће наплатити меницу  за отклањање грешака у гарантном року. 
	Уколико меница за отклањање грешака у гарантном року не покрива у потпуности трошкове настале поводом отклањања недостатака, Наручилац има право да од Понуђача тражи накнаду штете, до пуног износа настале штете.
	
Члан 11.
	Уколико се током извођења уговорених радова појави потреба за повећањем обима  радова, Понуђач је дужан да о томе одмах, писаним путем, обавести стручни надзор и Наручиоца. 
	Понуђач није овлашћен да мења обим уговорених радова односно да изведе вишак радова без писане сагласности стручног надзора и Наручиоца. 
	Повећање обима  радова представља основ за измену Уговора.

Члан. 12.
	Понуђач може и без претходне сагласности Наручиоца, а уз писану сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације. 
	Понуђач је дужан да истог дана када наступе околности из става 1. овог члана, о томе обавести Наручиоца и достави писану сагласност стручног надзора о потреби за извођењем хитних непредвиђених радова. 
	Наручилац може раскинути Уговор уколико би услед ових радова цена морала бити знатно повећана, о чему је дужан да без одлагања обавести Понуђача. 
	Понуђач има право на правичну накнаду за хитне непредвиђене радове.
	У случају евентуалног спора везано за постојање односно плаћање хитних непредвиђених радова, Понуђачу неће бити признато право на правичну накнаду уколико не поседује доказ да је истог дана обавестио Наручиоца и доставио му писану сагласност стручног надзора о потреби за извођењем хитних непредвиђених радова.

Члан 13.
	Додатни радови, у смислу овог уговора, су непредвиђени радови који Уговором нису обухваћени, а који се морају извести. 
	Понуђач нема права на извођење додатних радова који нису нужни за испуњење овог уговора. 
	Уколико се током извођења уговорених радова појави потреба за извођењем додатних радова, Понуђач је дужан да о томе одмах, писаним путем, обавести стручни надзор, и Наручиоца. 
	Додатни радови биће уговорени у складу са законом којим се уређују јавне набавке. Понуђач нема права на извођење додатних радова без претходно закљученог уговора о извођењу додатних радова. 
	Закључењем уговора о изођењу додатних радова из претходног става Понуђач стиче право на наплату додатних радова, који нису уговорени овим уговором. Изведени додатни радови, без закљученог уговора, су правно неважећи. 

Члан 14.
	Понуђач  о завршетку радова који су предмет овог уговора, писаним путем, обавештава стручни надзор и Наручиоца, а дан завршетка радова уписује се у грађевински дневник. 
	Примопредаја радова врши се комисијски најкасније у року од 15 календарских дана од дана пријема писаног обавештења о завршетку радова. 
	Комисију за примопредају радова чине по један представник Наручиоца, стручног надзора и Понуђача. 
	Комисија сачињава записник о примопредаји радова на дан примопредаје радова. 
	Грешке, односно недостатке које утврди стручни надзор или Наручилац, Понуђач мора да отклони без одлагања. Уколико те недостатке Понуђач не почне да отклања одмах и ако их не отклони у споразумно утврђеном року, Наручилац може извршити наплату менице за испуњење уговорних обавеза и неће приступити примопредаји радова. Коначна количина и вредност радова по овом уговору утврђује се на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, о чему Комисија сачињава записник о коначном финансијском обрачуну. 
Члан 15.
Понуђач је дужан да се за све време извођења радова  придржава прописа из области Закона о безбедности и здрављу на раду („Сл. гласник РС“, бр. 101/2005, 91/2015 и 113/2017- др. закон), односно да запослене који су ангажовани на извођењу радова осигура према важећим прописима од последица незгоде. 	Понуђач је дужан да обезбеди стручну и квалификовану радну снагу, обучену за благовремено и правилно извођење радова који су предмет овог Уговора.
	Понуђач  је дужан да осигура радове против уобичајених ризика, те против личних повреда трећих лица, при чему се у трећа лица укључују и имовина и радници Наручиоца за време извођења радова, до примопредаје, о свом трошку.

Члан 16.
	Предметни Уговор може престати да важи и пре истека периода на који је закључен:
-споразумом уговорних страна у писменој форми и без отказног рока;
-једностраним раскидом од стране Наручиоца, уколико Понуђач,  делимично или у потпуности, благовремено, савесно и по правилима струке не извршава своје уговорне обавезе, или их извршава са закашњењем, или уколико изведени  радови не одговарају прописима или стандардима за ту врсту посла, а Понуђач није поступио по примедбама стручног надзора,  или не поступи по захтевима Наручиоца или из неоправданих разлога прекине са извођењем радова, са отказним роком од 8 дана од дана пријема изјаве о једностраном раскиду; 
-једностраним раскидом од стране Понуђача, уколико Наручилац не испуњава своје уговорне обавезе, са отказним роком од 8 дана од дана пријема изјаве о једностраном раскиду; 
-у другим случајевима предвиђеним законом и овим Уговором.
За време отказног рока уговорне стране су обавезне да у потпуности извршавају своје обавезе на начин и под условима утврђеним овим Уговором.

Члан 17.
	Све евентуалне спорове који настану у вези са реализацијом овог уговора, уговорне стране решиће споразумно.	
	У случају да спор не може да буде решен споразумно, надлежан је Привредни суд у Пожаревцу.
	На све односе и чињенице које нису предвиђене овим уговором непосредно ће се примењивати одредбе Закона о облигационим односима („Сл. лист СФРЈ“, бр. 29/78, 39/85, 45/89-одлука УСЈ и 57/89, „Сл. лист СРЈ“, бр. 31/93, „Сл. лист СЦГ“, бр. 1/2003-Уставна повеља и „Сл. гласник РС“, бр. 18/2020) и Посебне узансе о грађењу („Сл. лист СФРЈ“, бр. 18/77). 

Члан 18.
	Уговор је састављен у три примерака, од којих два задржава Наручилац а један Понуђач. 
	Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.
Сваки уредно потписан примерак уговора представља оригинал и производи једнако правно дејство.


                       НАРУЧИЛАЦ							ПОНУЂАЧ
